ভারতের টাকায় নির্মীয়মাণ ইরানের ছাবাহার সমুদ্রবন্দরের একটি অংশের আনুষ্ঠানিক উদ্বোধন হয়ে গেল রবিবার।দেশের নিরাপত্তার স্বার্থে আর পাকিস্তানের ভূখণ্ড ব্যবহার না করে আফগানিস্তান, ইরান ও মধ্য এশিয়ার দেশগুলির সঙ্গে বাণিজ্য-সম্পর্ক জোরদার করে তুলতে ইরানের ছাবাহারে সমুদ্রবন্দর গড়ে তুলতে ৫০ কোটি ডলার দিয়েছে ভারত।প্রাথমিক ভাবে ছাবাহার বন্দরের যে অংশটির কাজ শেষ হয়েছে, তার নাম দেওয়া হয়েছে, শাহিদ বেহেস্তি বন্দর। এখন ওই বন্দরের দু’টি বার্থ ব্যবহার করবে ভারত। আজ ওই বন্দরের উদ্বোধন করেন ইরানের প্রেসিডেন্ট হাসান রুহানি। হাজির ছিলেন ভারত, আফগানিস্তান ও মধ্য এশিয়ার দেশগুলির প্রতিনিধিরাও।